**Z M L U V A**

**O SPRACOVANÍ KOMPLEXNEJ ÚČTOVNEJ AGENDY**

**Článok I.**

**ZMLUVNÉ STRANY**

Obchodné meno : ***ŠKOLSKÝ INTERNÁT***

Sídlo : ***Považská 7, 040 11 KOŠICE***

Zastúpený : ***Ing. Danou Roškovou, riaditeľkou***

IČO : ***00 606 821***

Bankové spojenie : ***Štátna pokladnica Bratislava***

Číslo účtu : ***SK47 8180 0000 0070 0018 5916***

Telefón : ***055/6435205***

e-mail : ***sipovke@sipovke.sk***

( ďalej len,, objednávateľ“)

a

Obchodné meno

Sídlo

IČO

Bankové spojenie

Číslo účtu

Telefón

e-mail

Zapísaný:

( ďalej len,, poskytovateľ“)

**(**objednávateľ a poskytovateľ, spolu ďalej len **,,zmluvné strany“** a každý z nich ďalej len „**zmluvná strana“)**

**Článok II.**

**PREDMET ZMLUVY**

1. Poskytovateľ sa zaväzuje pre objednávateľa vykonávať riadne a včas nasledovné činnosti:

* viesť podvojné účtovníctvo
* **vykonávať automatické spracovanie dát súvisiace s uvedenou činnosťou,**
* zúčastňovať sa kontrol vykonávaných u objednávateľa orgánmi štátnej správy za predpokladu, že táto kontrola súvisí s uvedenými činnosťami (spolu ďalej len ,,činnosti“)
* sledovať a zapracovať legislatívne zmeny a priebežné oboznamovať objednávateľa s legislatívnymi zmenami, ktoré majú vplyv na jeho činnosť
* zastupovať objednávateľa na základe splnomocnenia pred príslušnými orgánmi pri účtovných kontrolách

1. Objednávateľ sa zaväzuje za riadne vykonané činnosti zaplatiť odmenu podľa čl. III. tejto zmluvy.
2. Poskytovateľ bude vykonávať činnosti vo vlastných priestoroch.

**Článok III.**

**CENA**

* 1. Zmluvné strany sa dohodli na celkovej cene ( v zmysle cenovej ponuky č. ....................... zo dňa ...........................) za vykonávanie činností vo výške **...................... EUR za 12 mesiacov,** (ďalej len cena).
  2. Cena je úplná a pre obidve strany záväzná. V cene sú zahrnuté všetky náklady poskytovateľa, ktoré mu vzniknú v súvislosti s plnením predmetu tejto zmluvy počas jej trvania.
  3. Objednávateľ sa zaväzuje poskytnúť kancelársky papier raz štvrťročne z vlastných materiálových zásob.
  4. Cenu v zmysle cenovej ponuky objednávateľ zaplatí poskytovateľovi ako súčet 12 faktúr vystavených poskytovateľom 1x mesačne, pričom poskytovateľ je oprávnený vystaviť faktúru vždy do 10. dňa nasledujúceho mesiaca. Splatnosť faktúry bude 14 dní odo dňa jej doručenia objednávateľovi.

**Článok IV.**

**PRÁVA A POVINNOSTI ZMLUVNÝCH STRÁN**

1. Poskytovateľ sa zaväzuje vykonávať činnosti s odbornou starostlivosťou, podľa pokynov objednávateľa, v súlade s jeho záujmami, touto zmluvou a v požadovanej forme.
2. Poskytovateľ sa zaväzuje vykonávať pre objednávateľa činnosti v plnom súlade a v rozsahu požadovanom zákonom č. 431/2002 Z.z. o účtovníctve v znení neskorších predpisov, jeho vykonávacími predpismi, zákonom č. 523/2004 Z.z. o rozpočtových pravidlách verejnej správy v znení neskorších predpisov, zákonom č. 502/2001 Z.z. o finančnej kontrole a vnútornom audite v znení neskorších predpisov a ostatnými právnymi predpismi platnými a účinnými na území Slovenskej republiky, ktoré upravujú činnosti. Poskytovateľ zodpovedá v plnej miere za škodu spôsobenú objednávateľovi, ktorá mu vznikne porušením záväzku poskytovateľa vykonávať činnosti riadne a včas.
3. Poskytovateľ sa zaväzuje vykonávať činnosti najmä nasledujúcim spôsobom:

* pravidelným spracovaním účtovných dokladov – došlá faktúra, vyšla faktúra, pokladničný doklad, bankový výpis, interný doklad,
* vyhotovením mesačných, štvrťročných a ročných účtovných závierok, prehľadov a hlásení podľa požiadaviek KSK,
* vedením účtovných kníh a potrebných evidencií, prípravou účtovnej závierky na konci roka, listov na odsúhlasenie stavu pohľadávok,
* spracovaním kompletnej účtovnej agendy v programe Win IBEUe,
* spracovaním odsúhlasovacích formulárov vzájomných vzťahov so štátnou pokladnicou (konsolidovaná účtovná závierka),
* informovaním objednávateľa o všetkých zmenách v platnej legislatíve,
* inventarizáciou účtov spolu s poznámkami pre Ú KSK.

1. Poskytovateľ je povinný byť počas celej doby trvania tejto zmluvy odborne spôsobilý na vykonávanie činností.
2. Poskytovateľ je povinný pri vykonávaní činností chrániť záujmy objednávateľa.
3. Poskytovateľ zodpovedá za splnenie povinností vyplývajúcich objednávateľovi z jednotlivých platných a účinných právnych predpisov Slovenskej republiky, ktoré súvisia s plnením predmetu tejto zmluvy. Poskytovateľ sa zbaví zodpovednosti, ak preukáže, že škoda vzniknutá nedodržaním platných a účinných právnych predpisov Slovenskej republiky vznikla objednávateľovi výlučne v dôsledku konania objednávateľa, t.j. poskytovateľ nezodpovedá za škodu, ktorú objednávateľ utrpí v dôsledku nedodržania odporúčaní, usmernení, pokynov alebo návrhov, ktoré poskytovateľ objednávateľovi v rámci plnenia záväzkov podľa tejto zmluvy preukázateľne poskytol.
4. Poskytovateľ je povinný bez zbytočného odkladu informovať objednávateľa o zistených skutočnostiach, ktoré by mohli ovplyvniť alebo ohroziť plnenie predmetu tejto zmluvy, alebo ktoré by mohli mať zásadný vplyv na očakávaný výsledok činností vykonávaných poskytovateľom v súlade s touto zmluvou.
5. Poskytovateľ je povinný okamžite upozorniť objednávateľa na zjavnú alebo pri použití odbornej starostlivosti na neskôr zistenú nesprávnosť alebo neúplnosť objednávateľom dodaných dokumentov alebo podkladov.
6. Poskytovateľ je povinný bezodkladne po zistení nevhodnosti alebo nezákonnosti pokynov objednávateľa písomne upozorniť objednávateľa na nevhodnosť alebo nezákonnosť pokynov, inak zodpovedá za spôsobenú škodu. Pri zisťovaní nevhodnosti a nezákonnosti pokynov je povinný vynaložiť odbornú starostlivosť.
7. Poskytovateľ zodpovedá za to, že výsledok činností bude včasný a správny, t.j. poskytovateľ zodpovedá najmä za správnosť účtovníctva, zaúčtovania všetkých dokladov, vykonaných súčtov, akýchkoľvek účtovných operácií, matematických operácií, a za to, že výkazy, hlásenia a iné dokumenty budú vyhotovené včas.
8. Poskytovateľ sa zaväzuje v prípade akéhokoľvek porušenia svojich povinností podľa tejto zmluvy, ktoré budú dôvodom uloženia akejkoľvek finančnej sankcie ( t.j. peňažnej pokuty), štátnym, samosprávnym, či iným orgánom Slovenskej republiky objednávateľovi, túto sankciu uhradiť na vlastné náklady za objednávateľa a v prípade, že uvedenú sankciu zaplatí objednávateľ, je poskytovateľ povinný nahradiť objednávateľovi všetko o čo takto objednávateľ prišiel, vrátane náhrady škody.
9. Poskytovateľ sa zaväzuje v prípade, že vykonané činnosti vrátane výstupov z nich budú dôvodom na uloženie akejkoľvek finančnej sankcie (t.j. peňažnej pokuty), štátnym, samosprávnym, či iným orgánom Slovenskej republiky objednávateľovi, túto sankciu uhradiť na vlastné náklady za objednávateľa a v prípade, že uvedenú sankciu zaplatí objednávateľ, je poskytovateľ povinný nahradiť objednávateľovi všetko o čo takto objednávateľ prišiel, vrátane náhrady škody.
10. Poskytovateľ je povinný pravidelne zálohovať dáta (min. 1x za kalendárny polrok) a nosiče odovzdávať objednávateľovi. V súvislosti s vykonávaním činností objednávateľ poskytne poskytovateľovi v súlade s jeho písomnou požiadavkou potrebné úplné informácie, listiny, podklady, ako aj inú súčinnosť, ktorá je potrebná alebo žiaduca pre riadne plnenie záväzkov poskytovateľa z tejto zmluvy.
11. Poskytovateľ predpokladá, že objednávateľ mu bez zbytočného odkladu a v dobrej viere poskytne všetky tieto informácie, dokumenty alebo iné podklady a že poskytnuté informácie, dokumenty a iné podklady budú pravdivé.
12. Poskytovateľ nie je povinný overovať pravdivosť, úplnosť a pravosť informácií, dokumentov alebo iných podkladov, ktoré mu poskytne objednávateľ. Tým nie je dotknutá jeho povinnosť okamžite upozorniť objednávateľa na zjavnú nesprávnosť, neúplnosť alebo na iné zjavné nedostatky ním dodaných dokumentov alebo podkladov, ani povinnosť okamžite upozorniť objednávateľa, ak neskôr pri použití odbornej starostlivosti zistí nesprávnosť, neúplnosť alebo iné nedostatky objednávateľom dodaných dokumentov alebo podkladov.
13. Objednávateľ zabezpečí priebežné odovzdávanie účtovných dokladov a to 2x týždenne. Zodpovednou osobou za odovzdanie dokladov na strane objednávateľa:

vedúca prevádzkových činností

Tel. číslo: 055 643 52 05

E-mail: sipovke@sipovke.sk

Zodpovednou osobou za prevzatie dokladov na strane poskytovateľa:

Meno a priezvisko : ....................................................

Tel. číslo: .............................................

E-mail: .................................................

1. Dodávateľ je povinný Služby dohodnuté v tejto Zmluve vykonať osobne, prípadne prostredníctvom inej poverenej osoby výlučne na základe písomného súhlasu objednávateľa. Pokiaľ budú Služby, ktoré sú predmetom tejto Zmluvy, vykonávané inou poverenou osobou, zodpovedá poskytovateľ za tieto práce tak, ako by ich vykonal sám.
2. Poskytovateľ zabezpečí zaúčtovanie a vrátenie prevzatých dokladov najneskôr do 5 dní od ich prevzatia od objednávateľa.

**Článok V.**

**OCHRANA OSOBNÝCH ÚDAJOV**

1. Poskytovateľ sa zaväzuje postupovať pri spracovaní osobných údajov získaných v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v platnom znení a zákonom č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len „Zákon o ochrane osobných údajov“).
2. Zmluvné strany sa zaväzujú uzatvoriť sprostredkovateľskú zmluvu v zmysle § 34 Zákona o ochrane osobných údajov.

**Článok VI.**

**PLATNOSŤ A ZÁNIK ZMLUVY**

1. Zmluva sa uzatvára na dobu určitú **od 01. februára 2022 do 31. januára 2023**.
2. Zmluvné strany sa dohodli, že zmluvu možno zrušiť:

* písomnou výpoveďou, pričom zmluva sa zrušuje následným uplynutím výpovednej doby,
* písomným odstúpením od zmluvy,
* písomnou dohodou zmluvných strán.

1. Túto zmluvu môže každá zo zmluvných strán vypovedať aj bez uvedenia dôvodu. Výpovedná doba je 2 mesiac a začne plynúť od prvého dňa mesiaca nasledujúceho po mesiaci, v ktorom bola výpoveď doručená druhej zmluvnej strane.
2. Ktorákoľvek zmluvná strana je oprávnená od tejto zmluvy odstúpiť zaslaním písomného odstúpenia od zmluvy druhej zmluvnej strane, ak druhá zmluvná strana podstatne poruší povinnosti vyplývajúce jej z tejto zmluvy.
3. Zmluvné strany sa dohodli, že pre účely tejto zmluvy, sa za podstatné porušenie povinnosti z tejto zmluvy poskytovateľom považuje:
4. porušenie povinnosti vykonať činnosti včas,
5. porušenie povinnosti mlčanlivosti,
6. neodborné alebo nesprávne vykonanie činností,
7. nesplnenie akejkoľvek povinnosti poskytovateľa, na ktorú sa zaviazal podľa tejto zmluvy neuvedenej pod písm. a) až c) tohto bodu, a to ani po písomnej výzve objednávateľa, a ktorej sa mu určila dodatočná lehota na jej splnenie.
8. Zmluvné strany sa dohodli, že pre účely tejto zmluvy, sa za podstatné porušenie povinnosti z tejto zmluvy objednávateľom považuje, ak:

* je objednávateľ v omeškaní s platením ceny viac ako 1 mesiac a napriek písomnej výzve poskytovateľa, uskutočnenej v priebehu omeškania objednávateľa, objednávateľ nezaplatí ani v dodatočne poskytnutej lehote, ktorá nebude kratšia ako 7 kalendárnych dní po jej doručení
* objednávateľ trvá na pokynoch, ktoré odporujú všeobecne záväzným právnym predpisom platným na území Slovenskej republiky alebo
* objednávateľ neposkytne potrebnú súčinnosť a to ani po písomnej výzve poskytovateľa, v ktorej sa mu určila dodatočná primeraná lehota na jej splnenie.

1. Písomné oznámenie o odstúpení od tejto zmluvy musí odstupujúca zmluvná strana porušujúcej zmluvnej strane doručiť. V písomnom oznámení o odstúpení od tejto zmluvy musí byť špecifikovaný dôvod odstúpenia. Účinky odstúpenia nastávajú dňom doručenia písomného oznámenia o odstúpení od tejto zmluvy.
2. Odstúpením od zmluvy zanikajú všetky práva a povinnosti zmluvných strán z tejto zmluvy okrem nárokov na náhradu škody, nárokov na zákonné sankcie, nárokov vyplývajúcich z ustanovení tejto zmluvy o poskytovaní zodpovednosti za činnosti, ktoré boli do odstúpenia zrealizované.
3. Poskytovateľ je povinný objednávateľovi po ukončení tejto zmluvy odovzdať všetky doklady, dokumentáciu, podklady, ktoré získal pri výkone činnosti podľa tejto zmluvy, a to bez zbytočného odkladu najneskôr však do 5 dní od ukončenia zmluvy.
4. Poskytovateľ sa zaväzuje zachovávať mlčanlivosť o všetkých skutočnostiach, ktoré sa dozvie v súvislosti s vykonávaním činností pre objednávateľa, a to aj po ukončení tejto zmluvy.
5. Zmluva zaniká dňom, v ktorom bolo písomné odstúpenie od zmluvy doručené druhej zmluvnej strane.

**Článok VII.**

**DORUČOVANIE PÍSOMNOSTÍ**

Všetky oznámenia, žiadosti, požiadavky a ostatná komunikácia podľa tejto zmluvy budú adresované, ak si zmluvné strany neoznámia iné adresy a čísla, na adresy a čísla, ktoré sú uvedené v záhlaví tejto zmluvy.

**Článok VIII.**

**ZÁVEREČNÉ USTANOVENIA**

1. Zmeny tejto zmluvy môžu zmluvné strany vykonať iba formou písomného dodatku k tejto zmluve. Dodatok musí byť podpísaný obidvoma zmluvnými stranami. Takto prijatý dodatok tvorí neoddeliteľnú súčasť tejto zmluvy.
2. Táto zmluva sa vyhotovuje v dvoch vyhotoveniach, z ktorých každá zmluvná strana obdrží jedno vyhotovenie.
3. Vzájomné spory, ktoré by vznikli zo zmluvy sa zmluvné strany zaväzujú riešiť zmierom a pre prípad, že nedôjde k zmieru sa dohodli, že pre súdne spory bude príslušný súd v Slovenskej republike.
4. Zmluva nadobúda účinnosť v zmysle § 47a ods. 1 Zákona č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, t.j. dňom nasledujúcim po dni jej zverejnenia na webovom sídle povinnej osoby, ktorá zmluvu uzatvára (v súlade s § 5a ods. 5 Zákona č. 211/2000 Z.z. o slobodnom prístupe k informáciám v znení neskorších predpisov).
5. Vzhľadom nato, že v zákone nie je explicitne uvedené, že povinná osoba zverejňuje zmluvy aj s podpismi, platí, že sa uverejňuje len samotné znenie zmluvy bez podpisov.
6. Zmluvné strany prehlasujú, že obsah tejto zmluvy určito a zrozumiteľne vyjadruje ich vážnu a slobodnú vôľu byť viazaný touto zmluvou. Ďalej prehlasujú, že si zmluvu pred jej podpisom prečítali, jej obsahu porozumeli, a na znak súhlasu s ním ju slobodne a dobrovoľne podpisujú.

V Košiciach dňa ..................................

Za objednávateľa: Za poskytovateľa:

.................................................. .......................................................

Ing. Dana R o š k o v á

riaditeľka ŠI